# Белащински манастир

### от Уикипедия, свободната енциклопедия

Белащинският манастир „Свети Георги Победоносец“ е действащ девически манастир в Западните Родопи, близо до село Белащица и на 12 километра южно от Пловдив.

Манастирът е обявен за паметник на културата и представлява комлекс от черква, параклис и жилищни и стопански сгради. Черквата е еднокорабна, едноабсидна, с вътрешен и открит притвор, безкуполна и без стенописи, построена през 1838 година. Под открития притвор е аязмото, което се смята за останало още от основаването на манастира и за чудотворно. На двора се намира каменна чешма, построена през 1831 година.

Манастирът е изграден през 1020 година от византийския военачалник Никифор Скифи - управител на Филипополис от 1018 година. Според легендата Скифи има изключителен принос за поражението на цар Самуил през 1014 година при Беласица планина (Македония), тъй като се явил в тила му. Император Василий II подарил на Никифор Скифи 15 000 пленници от пленените Самуиловите войници. По-късно тези пленници основали село Беласица, което по-късно нарекли Белащица. Останки от двореца-крепост на Никифор Скифи има близо до 1000-годишен чинар, южно от селото. Близо до своята крепост Никифор Скифи съградил манастира и го посветил на Свети Георги Победоносец.

Манастирът е опустошен от османците при нашествието им на Балканския полуостров през 1364 година и възобновен през 18 век. Опожарен е отново през 1878 г. при последните сражения през Руско-турската война, когато последната отбранителна линия на отстъпващата османска армия е по линията Куклен - Брестник - Белащица. След Освобождението манастирът е възстановен, но остава под ведомството на Цариградската патриаршия до 1906 година.

Близо до манастира е местността Чинарите, в която има няколко стари и дебели чинари и османска стражева кула.

## [редактиране] Външни препратки

- Информация за манастира на journey.bg

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%B0%D1%89%D0%B8%D0%BD%D1%81%D0%BA%D0%B8_%D0%BC%D0%B0%D0%BD%D0%B0%D1%81%D1%82%D0%B8%D1%80.html“.

Категории: Български манастири

##### Views

- Статия
- Беседа
- Текуща версия

##### Търсене